

ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 ตุลาคม 2565

เรื่อง การเตรียมการทวนสอบโครงการถังขยะเปียกลดโลกร้อน

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๒.๒/ว ๓๐๗๒ ลงวันที่ ๒๘ กันยายน ๒๕๖๕

 ๒. หนังสือกระทรวงมหาดไทย ด่วนที่สุด ที่ มท 0820.2/ว 7289 ลงวันที่ 30 กันยายน 2565

สิ่งที่ส่งมาด้วย แนวทางการจัดเตรียมเอกสารสำหรับทวนสอบ จำนวน 1 ชุด

ตามที่ กระทรวงมหาดไทยได้กำหนดนโยบายและแนวทางเพื่อเตรียมการรับการทวนสอบ
จากผู้ประเมินภายนอก (Validation and verification Body: VVB) ตามโครงการถังขยะเปียก ลดโลกร้อน
ขององค์กรปกครองส่วนท้องถิ่น ประเทศไทย และได้กำหนดแนวทางดำเนินการขับเคลื่อนเพื่อเตรียมรับ
การทวนสอบภายใต้โครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย ให้แก่จังหวัด อำเภอและองค์กรปกครองส่วนท้องถิ่น ด้วยการขับเคลื่อนผ่านกลไกคณะกรรมการจัดการสิ่งปฏิกูลและมูลฝอยในแต่ละระดับ โดยจัดทำแผนปฏิบัติการขับเคลื่อนโครงการฯ ซึ่งกำหนดเป้าหมายการจัดทำถังขยะเปียก
ลดโลกร้อนให้ครบถ้วนทุกครัวเรือน และสำหรับอำเภอให้แต่งตั้งทีมปฏิบัติการเตรียมความพร้อมสำหรับ
การทวนสอบระดับอำเภอ โดยมีปลัดอำเภอประจำตำบลเป็นหัวหน้าทีมปฏิบัติการ เพื่อลงพื้นที่สุ่มตรวจครัวเรือนในพื้นที่ที่จัดทำถังขยะเปียกลดโลกร้อนของทุกองค์กรปกครองส่วนท้องถิ่น และรายงานให้คณะกรรมการจัดการสิ่งปฏิกูลและมูลฝอยอำเภอ เพื่อรวบรวมรายงานคณะกรรมการจัดการสิ่งปฏิกูลและ
มูลฝอยจังหวัด และรายงานให้กระทรวงมหาดไทยทราบภายในวันที่ 20 ของทุกเดือน นั้น

กรมส่งเสริมการปกครองท้องถิ่นขอเรียนว่า เป้าหมายการทวนสอบการลดปริมาณก๊าซเรือนกระจก ตามโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย โดยผู้ประเมินภายนอก
กำหนดเริ่มดำเนินการในช่วงเดือนพฤศจิกายน ๒๕๖๕ เป็นต้นไป ซึ่งจะมีการสุ่มตรวจครัวเรือนที่จัดทำ
ถังขยะเปียก โดยสุ่มตรวจครัวเรือนตามข้อมูลที่บันทึกในระบบสารสนเทศฯ การสัมภาษณ์ครัวเรือนที่จัดทำ
ถังขยะเปียก การสัมภาษณ์เจ้าหน้าที่ที่เกี่ยวข้อง อาทิ ผู้ที่สำรวจข้อมูล ผู้ที่บันทึกข้อมูล ท้องถิ่นอำเภอ นายอำเภอ ท้องถิ่นจังหวัด เกี่ยวกับวิธีการตรวจสอบความถูกต้องของข้อมูล เช่น จำนวนประชากรในแต่ละครัวเรือน บ้านเลขที่ไม่ซ้ำกัน เป็นต้น และเพื่อให้การดำเนินการทวนสอบโครงการลดก๊าซเรือนกระจกภาคสมัครใจ
ตามมาตรฐานของประเทศไทย (T-VER) เป็นไปด้วยความเรียบร้อย จึงขอให้จังหวัดดำเนินการ ดังนี้

๑. มอบหมายเจ้าหน้าที่สำนักงานส่งเสริมการปกครองท้องถิ่นจังหวัดเป็นผู้รับผิดชอบหลัก
ในการประสานงานกับคณะทำงานขับเคลื่อนการรับรองปริมาณก๊าซเรือนกระจก ตามโครงการถังขยะเปียก
ลดโลกร้อนขององค์กรปกครองส่วนท้องถิ่น ประเทศไทย ในการตรวจสอบความถูกต้องของข้อมูลที่บันทึก
ในระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น (DLA Waste)

 /2. แจ้งองค์กร...

-2-

๒. แจ้งองค์กรปกครองส่วนท้องถิ่นให้มอบหมายเจ้าหน้าที่ดำเนินการตรวจสอบความถูกต้องของข้อมูลที่บันทึกในระบบสารสนเทศฯ และแก้ไขข้อมูลให้ครบถ้วนถูกต้องตามแนวทางการจัดเตรียมเอกสารสำหรับทวนสอบ ตามสิ่งที่ส่งมาด้วย

๓. แจ้งองค์กรปกครองส่วนท้องถิ่นรวบรวมใบสมัครเข้าร่วมโครงการของผู้เข้าร่วมโครงการ
ทุกรายให้ครบถ้วน รวมถึงจัดเตรียมแบบการจัดเก็บข้อมูลรายเดือน ทะเบียนข้อมูลครัวเรือนในระบบสารสนเทศด้านการจัดการขยะมูลฝอย ขององค์กรปกครองส่วนท้องถิ่น (DLA Waste) ให้ครบถ้วน เพื่อเตรียมรับการทวนสอบ

ทั้งนี้ หากกรมส่งเสริมการปกครองท้องถิ่นได้รับแจ้งกำหนดการทวนสอบจากผู้ประเมินภายนอก จะแจ้งให้จังหวัดทราบเพื่อเตรียมรับการทวนสอบต่อไป

จึงเรียนมาเพื่อโปรดพิจารณาดำเนินการ

 ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

ร.อสถ. ...............................................

ผอ.กสว. .............................................

ผอ.กง.สว. ..........................................

หน.กง.สว. ..........................................

จนท. ...............................................

กองสิ่งแวดล้อมท้องถิ่น

กลุ่มงานสิ่งแวดล้อม
โทร 0 2241 9000 ต่อ 2112

ไปรษณีย์อิเล็กทรอนิกส์ Saraban@dla.go.th